घर में बेटी को पढ़ाते हंै डिग्री, डाक्टर, इन्जिनियर, शिक्षक तक बनाते हैं साथ में लड़का वाले के दहेज मांगने पर हम दहेज भी देते हैं । हम यही गलती करते हैं । वहाँ यह प्रतिरोध नहीं होता कि लड़के की शिक्षा में अगर पैसे खर्च हुए हैं तो बेटी की शिक्षा में भी खर्च हुए हैं । समाज का डर, बेटी की शादी न होने का डर हमें हर गलत बात मानने पर विवश कर देता है । वक्त बहुत तेजी के साथ बदला पर कई मायने में बेटियों की हालत नहीं बदली । अगर प्रेम विवाह भी होता है तो वहाँ भी दहेज माँगा जाता है । दहेज की ही समस्या नहीं है कई जगहों पर उन्हें विभेद का सामना करना पड़ता है । जिसकस् शुरुआत घर से ही होती है । बेटे और बेटियों में फर्क किया जाता है । अगर बहु को बेटी पैदा हुई तो इसका दोष भी उसे ही झेलना पड़ता है और फिर एक बेटे की चाह में उसे कई बच्चे पैदा करने होते हैं चाहे उसके लिए उसका शरीर जवाब दे या न दे ।